Document ID: 31995D0505

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Νοεμβρίου 1995 σχετικά με την κατάργηση της σύστασης 80/823/ΕΟΚ περί ορθολογικής χρησιμοποιήσεως της ενέργειας στις βιομηχανικές επιχειρήσεις (95/505/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
Εκτιμώντας:
ότι στόχος της σύστασης 80/823/ΕΟΚ της Επιτροπής (1) ήταν να τεθεί σε εφαρμογή το κοινοτικό πρόγραμμα «ενεργειακό λεωφορείο» και να δημιουργηθούν επίσης βάσεις δεδομένων για ένα κοινοτικό σύστημα πληροφοριών, τεχνικής συνδρομής και παροχής συμβουλών κατά τη διάρκεια της τελευταίας δεκαετίας 7 ότι το πρόγραμμα «ενεργειακό λεωφορείο» δεν υφίσταται πλέον και ότι οι αρχές που εμπεριέχονται στη σύσταση 80/823/ΕΟΚ ενσωματώθηκαν στην οδηγία 93/76/ΕΟΚ του Συμβουλίου της 13ης Σεπτεμβρίου 1993 για περιορισμό των εκπομπών διοξειδίου του άνθρακος με τη βελτίωση της ενεργειακής απόδοσης (Save) (2) 7 ότι η Επιτροπή δεν τροφοδοτεί πλέον τις προαναφερόμενες βάσεις δεδομένων και ότι η ισχύς της σύμβασης μεταξύ της Επιτροπής και των ενδιαφερομένων για την επίτευξη των στόχων του κοινοτικού προγράμματος «ενεργειακό λεωφορείο» έχει λήξει 7 ότι η εξέλιξη της κοινοτικής νομοθετικής διαδικασίας αποδυνάμωσε τη σύσταση 80/823/ΕΟΚ, η οποία είναι πλέον άνευ αντικειμένου,
ΑΠΟΦΑΣΙΖΕΙ:
Άρθρο μόνο
Η σύσταση 80/823/ΕΟΚ καταργείται.
Βρυξέλλες, 23 Νοεμβρίου 1995.

Labels: 12
4
15
14